proxectonos/corpus_dominio_legal_administrativo_tmp huggingface dataset:
CORRECCIÓN de erros.-Orde do 7 de marzo de 2002 pola que se regula o proceso de incorporación para o curso 2002-2003 dos estudiantes ó nivel universitario do ensino nos centros das tres universidades galegas.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/06/2002

Advertido erro no texto da citada orde, publicada no Diario Oficial de Galicia nº 56, do mércores 20 de marzo de 2002, é necesario publica-la corrección seguinte:
No anexo II, páxina 3.640, é preciso engadir un punto 3 que diga:
«3. Os membros da comisión organizadora das probas, para desenvolve-las atribucións ás que fai referencia o artigo 5 do Real decreto 1640/1999, do 22 de outubro, terán, para efectos académicos e
administrativos, a consideración e as atribucións que lle permitan o cumprimento das obrigas correspondentes á devandita función.».
CONSELLERÍA DE CULTURA, COMUNICACIÓN SOCIAL
E TURISMO
RESOLUCIÓN do 26 de abril de 2002, da Delegación Provincial da Coruña, pola que se dispon o depósito e a publicación, no Diario Oficial de Galicia, do calendario laboral do convenio colectivo do sector de derivados do cemento.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 10/06/2002

Visto o expediente do calendario laboral do convenio colectivo do sector de derivados do cemento, que tivo entrada nesta delegación provincial o día
17-4-2002, subscrito en representación da parte económica pola Asociación de Fabricantes de Derivados del Cemento de A Coruña, e, da parte social, por CC.OO. e UGT, o día 12-4-2002, de conformidade co disposto no artigo 90.2º e 3 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordena-la súa inscrición no libro rexistro de convenios colectivos de traballo, que consta nesta delegación provincial, e notificación ás representacións económica e social da comisión negociadora.
Segundo.-Ordena-lo depósito do citado acordo no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
A Coruña, 26 de abril de 2002.
María Reyes Carabel Pedreira
Delegada provincial da Coruña
Acta da reunión da comisión paritaria do convenio colectivo de derivados do cemento da provincia da Coruña (12-4-2002)
Asistentes:
Pola parte social: Santiago Huertas Pozurama (CC.OO.), Justo López Comba (CC.OO.), Celestino Pérez Váquez (UGT).
Pola parte empresarial: Francisco García Carrillo, Luis Neira (Asociación de Fabricantes de Derivados del Cemento de A Coruña); Marina Graña Bermúdez (asesora laboral CEC).
Na Coruña, sendo as 10 horas do día 12 de abril de 2002, reúnense as partes arriba indicadas, como compoñentes da comisión paritaria do convenio colectivos provincial de derivados do cemento, nos locais da Confederación Empresarial da Coruña, co obxecto de levar a cabo a fixación do calendario laboral para o ano 2002.
Acórdase fixar como calendario orientativo, para aquelas empresas que non teñan elaborado o seu propio calendario, o que figura como anexo.
Acórdase facultar a Celestino Pérez Vázquez para a presentación da documentación necesaria ante a delegación da Consellería de Xustiza, Interior e Relacións Laborais, para o rexistro e publicación desta acta e do calendario do ano 2002.
E non habendo máis asuntos que tratar, levántase a sesión ás 11.30 horas da data arriba indicada.
RESOLUCIÓN do 21 de maio de 2002 pola que se ordena a publicación do acordo do Consello da Xunta de Galicia do 10 de maio de 2002 polo que se declara festa de Galicia de interese turístico na provincia de Lugo o folión de carros de Chantada.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 11/06/2002

O Consello da Xunta de Galicia na súa reunión do día 10 de maio de 2002 adoptou, por proposta do conselleiro de Cultura, Comunicación Social e Turismo, o seguinte acordo:
«Declarar festa de Galicia de interese turístico na provincia de Lugo o folión de carros de Chantada, de conformidade co establecido no Decreto 39/2001, do 1 de febrerio, de refundición en materia de Consello Galego de Turismo, declaración de municipio turístico galego e declaracións de festas de Galicia de interese turístico».
En cumprimento do disposto no artigo 28 do devandito decreto ordénase a publicación do acordo no Diario Oficial de Galicia e a notificación ás persoas ou entidades organizadoras da festa e ó concello correspondente.
Santiago de Compostela, 21 de maio de 2002.
Jesús Pérez Varela
Conselleiro de Cultura, Comunicación Social
e Turismo
ORDE do 29 de abril de 2002 pola que se convocan axudas á paralización definitiva de buques pesqueiros para o exercicio do ano 2002.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 04/06/2002

A Orde do 28 de novembro de 2000 pola que se establecen as bases e condicións e se regula o pro
cedemento de concesión de axudas á paralización definitiva de buques pesqueiros prevé que as convocatorias anuais, que poderán ser varias, rexeranse polas bases e condicións establecidas na dita orde.
Para tal obxecto, esta consellería
DISPÓN:
Artigo 1º.- Convocatoria de axudas.
Convócanse axudas á paralización definitiva de buques pesqueiros, que se rexerán polas bases e condicións e de acordo co procedemento establecido na Orde do 28 de novembro de 2000 (DOG do 20 de decembro); o prazo de presentación de solicitudes de acordo co seu artigo 14 será o de vinte días hábiles contados a partir do seguinte ó da publicación desta convocatoria.
Artigo 2º.-Crédito orzamentario.
As subvencións concédense con cargo ó exercicio do ano 2002.
As axudas concederanse con cargo á aplicación orzamentaria 12.03.614B.771.0 e por un importe de 3.275.109 euros.
Disposición transitoria
Con efectos desta convocatoria, exímese do requisito de presenta-los documentos de autorizatorización a que se refire o artigo 14.A) alínea d) da Orde do 28-11-2000 conxuntamente coa solicitude, debendo facelo coa documentación para o pagamento.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 29 de abril de 2002.
Enrique César López Veiga
Conselleiro de Pesca e Asuntos Marítimos
CORRECCIÓN de erros.-Orde do 7 de maio de 2002 pola que se regulan as axudas para a realización de actividades de prevención do alcoholismo.
CONSELLERÍA DE SANIDADE — III. OUTRAS DISPOSICIÓNS — 04/06/2002

Advertido erro na antedita orde publicada no DOG nº 99, do 24 de maio de 2002, cómpre face-las seguintes correccións:
Na páxina 7.609, do DOG versión galega, onde di: «Rexistro de Centros, Servicios e Establecementos Sanitarios da Consellería de Sanidade», debe dicir: «Rexistro de Entidades Prestadoras de Servicios Sociais da Consellería de Asuntos Sociais».
Na páxina 7.613, no pé do anexo III debe engadirse a lenda seguinte:
«1. Centradas en persoas que están en abstinencia e non sometidas a tratamento ambulatorio, aínda que precisen actividades de apoio.
2. Dirixidas a pacientes que se atopan a tratamento ambulatorio e que están en proceso de rehabilitación.
3. Actividades centradas en difundir á poboación toda a problemática relacionada co abuso do alcohol».
ORDE do 21 de maio de 2002 pola que se modifican os modelos de nomeamentos temporais do persoal facultativo do Servicio Galego de Saúde.
CONSELLERÍA DE SANIDADE — III. OUTRAS DISPOSICIÓNS — 12/06/2002

O Servicio Galego de Saúde ten regulamentado o sistema de formalización de vínculos temporais do persoal das institucións sanitarias do citado organismo pola Orde de 1 de xullo de 1997 (DOG nº 138, do 18 de xullo) e pola Orde do 22 de marzo de 2000 pola que se modifican determinados preceptos da orde anterior (DOG nº 68, do 6 de abril).
As normas anteriores recollen as modalidades de nomeamentos temporais de réxime xurídico estatutario de persoal facultativo, sanitario non facultativo e non sanitario das institucións sanitarias do Servicio Galego de Saúde e os modelos de nomeamento que se utilizarán en cada tipo de vínculo temporal previsto nelas.
Por outra banda, o réxime de selección de persoal temporal regúlase polo pacto de selección publicado no DOG nº 39, do 25 de febreiro de 2000.
Con base no pacto citado a División de Recursos Humanos do Sergas publicou no DOG nº 75, do 18 de abril de 2002 o acordo da comisión central de seguimento do pacto sobre selección temporal de médico puericultor.
Tal acordo supón a modificación dos modelos de formalización de vínculos de persoal facultativo reguladas nas ordes antes citadas para formaliza-la
cobertura das prazas de pediatría por médicos xerais co diploma de puericultor.
Por todo o anterior, o conselleiro de Sanidade,
DISPÓN:
Modifica-los modelos recollidos nos anexos da Orde de 1 de xullo de 1997 nos supostos de nomeamentos temporais que se formalicen cos médicos puericultores en praza de pediatra ós que se engadirá a dilixencia seguinte:
«Dilixencia anexa ó nomeamento formalizado por D/Dna..... facultativo de medicina xeral-puericultor, para o desempeño dunha praza de pediatría efectuado con data.....
Este nomeamento esténdese con carácter excepcional, ó non posuí-lo interesado a titulación esixida e, polo tanto, será revogado cando esta praza sexa cuberta, con carácter temporal ou definitivo, por un médico especialista en pediatría».
O interesado
Asdo.:
En....., ..... de..... de.....
O director xerente
Asdo.:
Santiago de Compostela, 21 de maio do 2002.
José Mª Hernández Cochón
Conselleiro de Sanidade
RESOLUCIÓN do 24 de maio de 2002, da Secretaría Xeral da Consellería de Política Territorial, Obras Públicas e Vivenda, pola que se emprazan os interesados no recurso contencioso-administrativo número 03/7407/2002, interposto por Manuel González Gayo.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 12/06/2002

Para os efectos de dar cumprimento ó solicitado polo presidente da Sección Terceira da Sala do Contencioso-Administrativo do Tribunal Superior de Xustiza de Galicia, en relación co recuso contencioso-administrativo número 03/7407/2002, interposto por Manuel González Gayo como presidente da Comunidade de Montes e Veciñais en man común da parroquia de San Martiño de Moaña, contra Decretos 240 e 241/2001 de 20-9 polo que se declara utilidade pública e urxente ocupación de bens e dereitos para proxecto trazado vía de alta capacidade do Morrazo (Rande-Cangas), treito II e I, claves PO-99/61.1.2., esta secretaría resolveu ordena-la remisión do correspondente expediente ó Tribunal Superior de Xustiza de Galicia.
O que se notifica para xeral coñecemento de tódalas persoas interesadas no procedemento, emprazándoas para que podan comparecer como demandados nos autos no prazo de nove días, de acordo co disposto no artigo 49.1º da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 24 de maio de 2002.
P.D. (Orde de 13-12-1993)
José Antonio Fernández Vázquez
Secretario xeral da Consellería de Política
Territorial, Obras Públicas e Vivenda
ORDE do 10 de maio de 2002 pola que se autoriza o cambio de denominación do Instituto de Educación Secundaria O Meixoeiro, Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/06/2002

Tendo en conta o artigo 31, punto 1º do anexo do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (DOG nº 156 do 9-8-1996), así como os correspondentes informes, por proposta da Dirección Xeral de Centros e Inspección Educativa, esta consellería,
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 10 de maio de 2002.
Celso Currás Fernández
Conselleiro de Educación e Ordenación Universitaria
ANEXO
Provincia: Pontevedra.
Concello: Vigo.
Localidade: Vigo.
Código do centro: 36016681.
Denominación: Instituto de Educación Secundaria O Meixoeiro.
Nova denominación: Instituto de Educación Secundaria Carlos Casares.
CORRECCIÓN de erros.-Orde do 29 de abril de 2002 pola que se aproban as bases que rexerán as convocatorias de axudas correspondentes ás accións do programa sectorial de Servicios ó Cidadán do Plan Galego de Investigación, Desenvolvemento e Innovación Tecnolóxica e se procede á súa convocatoria para o ano 2002.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 12/06/2002

Advertido erro na devandita orde publicada no DOG nº 91, do 13 de maio de 2002, cómpre face-la seguinte corrección: na páxina 6.879 no parágrafo do punto 1, onde di: «o seu custo non poderá supera-lo 60% do custo total subvencionable do proxecto», debe dicir: «o seu custo non poderá supera-lo 60%, salvo casos debidamente xustificados, do custo total subvencionable do proxecto».
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
RESOLUCIÓN do 22 de maio de 2002, da Secretaría Xeral da Consellería de Política Territorial, Obras Públicas e Vivenda, pola que se emprazan os interesados no recurso contencioso-administrativo número 03/8657/2001, interposto por Ricardo Sánchez González e Luis Mª Pérez González.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 12/06/2002

Para os efectos de dar cumprimento ó solicitado polo presidente da Sección Terceira da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo número 03/8657/2001, interposto por Ricardo Sánchez González e Luis Mª Pérez González, contra Decreto 240/2001 do 20 de setembro, que dispón a urxente ocupación de bens e dereitos afectados polo trazado da vía Morrazo, Rande-Cangas, treito I, clave PO-99/61.1.1.., esta secretaría resolveu ordena-la remisión do correspondente expediente ó Tribunal Superior de Xustiza de Galicia.
O que se notifica para xeral coñecemento de tódalas persoas interesadas no procedemento, emprazándoas para que poidan comparecer como demandados nos autos no prazo de nove días, de acordo co disposto no artigo 49.1º da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 22 de maio de 2002.
P.D. (Orde 13-12-1993)
José Antonio Fernández Vázquez
Secretario xeral de Política Territorial,
Obras Públicas e Vivenda
CORRECCIÓN de erros.-Orde do 25 de marzo de 2002 pola que se autoriza o cambio de denominación do colexio de educación infantil e primaria Muñoz Calero, Carballeda de Avia (Ourense).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/06/2002

Advertidos erros na devandita orde, publicada no DOG número 88, do mércores 8 de maio de 2002, cómpre face-las oportunas correccións:
-Na páxina 6.644, onde di: «Nova denominación: Colexio de Educación Infantil e Primaria Pena Corbeira», debe dicir: «Nova denominación: Colexio de Educación Infantil e Primaria Pena Corneira».
CONSELLERÍA DE FAMILIA E PROMOCIÓN DO EMPREGO,
MULLER E XUVENTUDE
CORRECCIÓN de erros.-Orde do 12 de abril de 2002 pola que se establecen as bases que rexen determinados programas de axudas para o exercicio do ano 2002 da Consellería de Familia e Promoción do Emprego, Muller e Xuventude que, baixo a rúbrica xeral de Programas de Cooperación, están destinadas ó financiamento de accións de fomento de emprego por parte das entidades locais e se procede á súa convocatoria.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 03/06/2002

Advertido erro na exposición de motivos e na disposición adicional primeira da devandita orde, publicada no Diario Oficial de Galicia nº 75, do xoves 18 de abril de 2002, páxinas 5.270 e 5.276, cómpre face-las oportunas correccións:
No décimo primeiro parágrafo da exposición de motivos, páxina 5.270, onde di: « ..., tendo como límite global o 25% do crédito asignado nela, que é de 8.309.605 A», debe dicir: «tendo como límite global o crédito asignado nela, que é de 8.309.605 A».
Na disposición adicional primeira, páxina 5.276, onde di: «A concesión das axudas e subvencións previstas nesta orde estará suxeita á existencia de crédito orzamentario, tendo como límite global o 25% do crédito asignado na aplicación 14.04.241A.460.0 da prórroga dos orzamentos xerais da Comunidade Autónoma de Galicia de 2001 para o exercicio económico de 2002, que é de 8.309.605 A», debe dicir: «A concesión das axudas e subvencións previstas nesta orde estará suxeita á existencia de crédito orzamentario, tendo como límite global o crédito asignado na aplicación 14.04.241A.460.0 da prórroga dos orzamentos xerais da Comunidade Autónoma de Galicia de 2001 para o exercicio económico de 2002, que é de 8.309.605 A».
RESOLUCIÓN do 27 de maio de 2002 pola que se prorroga ata o 30 de setembro de 2002 o prazo de entrega da memoria e dos xustificantes ós que se refire o artigo 10 da Orde do 5 de outubro de 2001 (Diario Oficial de Galicia do 9 de novembro), de convocatoria para presentar proxectos de fomento do uso do galego e de formación para os traballos dos equipos de normalización lingüística dos centros públicos de educación infantil, especial, de adultos, primaria, secundaria, bacharelato e formación profesional.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/06/2002

A Consellería de Educación e Ordenación Universitaria, na Orde do 5 de outubro de 2001 (DOG
do 9 de novembro), de convocatoria para presentar proxectos de fomento do uso do galego e de formación para os traballos dos equipos de normalización lingüística dos centros públicos de educación infantil, especial, de adultos, primaria, secundaria, bacharelato e formación profesional, no seu artigo 10, sinala que cada equipo de normalización, coa conformidade da dirección do centro, terá que lles remitir ós gabinetes de Normalización Lingüística das delegacións provinciais da Consellería de Educación e Ordenación Universitaria a memoria das actividades realizadas e os xustificantes dos gastos para os que se lles concedeu a axuda, antes do 31 de xullo de 2002.
O atraso involuntario do aboamento destas axudas e as circunstancias que concorren no remate do curso
lectivo aconsellan prorrogar este prazo, polo que a Consellería de Educación e Ordenación Universitaria, a través da Dirección Xeral de Política Lingüística,
RESOLVE:
Prorroga-la data ata o 30 de setembro de 2002 para a entrega da memoria de actividades e xustificantes de gastos, á que se refire o artigo 10 da Orde do 5 de outubro de 2001 (DOG do 9 de novembro) pola que se anuncia a convocatoria para presentar proxectos de fomento do uso do galego e de formación para os traballos dos equipos de normalización lingüística dos centros públicos de educación infantil, especial, de adultos, primaria, secundaria, bacharelato e formación profesional.
Santiago de Compostela, 27 de maio de 2002.
Xesús P. González Moreiras
Director xeral de Política Lingüística
ORDE do 27 de maio de 2002 pola que se modifica o importe das subvencións a escolas de música privadas dependentes de institucións sen ánimo de lucro.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/06/2002

Por Orde do 15 de abril de 2002 (DOG do 26) publicouse a convocatoria para a concesión de sub
vencións a escolas de música privadas dependentes de institucións sen ánimo de lucro.
O artigo terceiro desta orde dispón que o importe total das subvencións, de acordo coa prórroga dos orzamentos xerais da Comunidade Autónoma de Galicia para o ano 2002, será de vinte mil oitocentos setenta e nove euros (20.879 A), e que este importe poderá verse incrementado, se as dispoñibilidades orzamentarias o permiten, unha vez que se aprobe a Lei de orzamentos xerais da Comunidade Autónoma de Galicia para o ano 2002.
Publicada a Lei 2/2002, do 29 de abril, de orzamentos xerais da Comunidade Autónoma de Galicia para o ano 2002 (DOG do 2 de maio), e tendo en conta que nesta lei se prevé un incremento destas subvencións ata corenta e un mil setecentos cincuenta e dous euros (41.752 A), esta consellería,
DISPÓN:
Artigo único.-Incrementa-la contía das subvencións a escolas de música privadas dependentes de institucións sen ánimo de lucro ata corenta e un mil setecentos cincuenta e dous euros (41.752 A), de acordo co establecido na Lei 2/2002, do 29 de abril, de orzamentos xerais da Comunidade Autónoma de Galicia para o ano 2002 (DOG do 2 de maio).
Santiago de Compostela, 27 de maio de 2002.
Celso Currás Fernández
Conselleiro de Educación e Ordenación Universitaria
ORDE do 27 de maio de 2002 pola que se resolve a convocatoria da Orde do 5 de marzo de 2002 (Diario Oficial de Galicia do 13 de marzo), de dúas bolsas de nova adxudicación para a realización de tarefas de colaboración na Dirección Xeral de Universidades.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/06/2002

Mediante a Orde do 5 de marzo de 2002 (DOG do 13 de marzo), convocáronse dúas bolsas de nova adxudicación para a realización de tarefas de colaboración na Dirección Xeral de Universidades.
De acordo co establecido nas bases da convocatoria, e atendendo o informe-proposta elevado pola comisión avaliadora a través da Dirección Xeral de Universidades, esta consellería
RESOLVE:
Primeiro.-Concederlles unha bolsa ás persoas que se relacionan a seguir, publicando dous candidatos de reserva para o caso de que se producise algunha renuncia. De ser así, e tendo en conta o remanente de crédito, procederase a adxudicarlle a bolsa á persoa que figura relacionada como suplente.
Primeiro bolseiro seleccionado:
-Gustavo Peaguda Pérez. Licenciado en dereito (10,14 puntos).
Bolseiro suplente:
-Rosa María Fernández Amigo. Licenciada en dereito (9,33 puntos).
Segundo bolseiro seleccionado:
-José Eduardo Basanta Montenegro (12,36 puntos).
Bolseiro suplente:
-Bruno Vila Vilariño (9,56 puntos).
Segundo.-Os seguintes solicitantes foron excluídos por non acadaren a puntuación suficiente despois da entrevista.
SolicitanteTotal puntuación
Canosa Carballo, Isabel8,02
Ferreiro Baamonde, Xulio8,77
Viveiro Mogo, Prudencio8,86
Terceiro.-Os seguintes solicitantes foron excluídos por non acadaren a puntuación mínima:
SolicitanteTotal puntuación
Álvarez Salcidos, María Elena3,36
Chamorro Díaz, Pilar6,50
Fernández Bahamonde, Rosa6,36
Folgar Brea, Esteban7,26
Lata Salteiro, Mª Belén7,06
Lois Arean, Cecilia6,52
Martínez González, Josefa4,91
Morado Fernández, Mª Cristina4,95
Otero Tranchero, Pablo6,80
Santiso Pérez, Ana7,04
Cuarto.-A seguinte solicitante foi excluída por non cumprir coas bases da convocatoria:
Solicitante:
Guirao Espiñeira, Tamara.
Quinto.-Contra esta resolución, que esgota a vía administrativa, os interesados poderán interpoñer recurso potestativo de reposición ante o conselleiro de Educación e Ordenación Universitaria no prazo dun mes, a partir do día seguinte ó da publicación da resolución no DOG, segundo o disposto nos artigos 116 e 117 da Lei 4/1999 (BOE nº 12, do 14 de xaneiro) de modificación da Lei 30/1992, de réxime xurídico das administracións públicas e do procedemento administrativo común, ou ben directamente recurso contencioso-administrativo, no prazo de dous meses, perante o Tribunal Superior de Xustiza de Galicia.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 27 de maio de 2002.
Celso Currás Fernández
Conselleiro de Educación e Ordenación Universitaria
ORDE do 23 de maio de 2002 pola que se modifica o importe das subvencións a escolas de música públicas.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/06/2002

Por Orde do 25 de marzo de 2002 (DOG do 9 de abril) publicouse a convocatoria para a concesión de subvencións a escolas de música públicas.
O artigo terceiro desta orde dispón que o importe total das subvencións, de acordo coa prórroga dos orzamentos xerais da Comunidade Autónoma de
Galicia para o ano 2002, será de cento oitenta mil trescentos catro euros (180.304 A), e que este importe poderá verse incrementado, se as dispoñibilidades orzamentarias o permiten, unha vez que se aprobe a Lei de orzamentos xerais da Comunidade Autónoma de Galicia para o ano 2002.
Publicada a Lei 2/2002, do 29 de abril, de orzamentos xerais da Comunidade Autónoma de Galicia para o ano 2002 (DOG do 2 de maio), e tendo en conta que nesta lei se prevé un incremento destas subvencións ata trescentos sesenta mil seiscentos sete euros (360.607 A), esta consellería,
DISPÓN:
Artigo único.-Incrementa-la contía das subvencións a escolas de música públicas ata trescentos sesenta mil seiscentos sete euros (360.607 A), de acordo co establecido na Lei 2/2002, do 29 de abril, de orzamentos xerais da Comunidade Autónoma de Galicia para o ano 2002 (DOG do 2 de maio).
Santiago de Compostela, 23 de maio de 2002.
Celso Currás Fernández
Conselleiro de Educación e Ordenación Universitaria
ORDE do 22 de maio de 2002 pola que se modifica o importe das axudas a conservatorios de música non dependentes da Consellería de Educación e Ordenación Universitaria.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/06/2002

Por Orde do 11 de marzo de 2002 (DOG do 9 de abril) publicouse a convocatoria para a concesión de axudas a conservatorios de música non dependentes da Consellería de Educación e Ordenación Universitaria.
O artigo 3 desta orde dispón que o importe total das axudas, de acordo coa prórroga dos orzamentos xerais da Comunidade Autónoma de Galicia para o ano 2002, será de douscentos corenta mil catrocentos cinco euros (240.405 A), e que este importe poderá verse incrementado, se as dispoñibilidades orzamentarias o permiten, unha vez que se aprobe a Lei de orzamentos xerais da Comunidade Autónoma de Galicia para o ano 2002.
Publicada a Lei 2/2002, do 29 de abril, de orzamentos xerais da Comunidade Autónoma de Galicia para o ano 2002 (DOG do 2 de maio), e tendo en conta que nesta lei se prevé un incremento destas subvencións ata catrocentos oitenta mil oitocentos dez euros (480.810 A), esta consellería,
DISPÓN:
Artigo único.-Incrementa-la contía das axudas a conservatorios de música non dependentes da Consellería de Educación e Ordenación Universitaria ata catrocentos oitenta mil oitocentos dez euros (480.810 A), de acordo co establecido na Lei 2/2002, do 29 de abril, de orzamentos xerais da Comunidade Autónoma de Galicia para o ano 2002 (DOG do 2 de maio).
Santiago de Compostela, 22 de maio de 2002.
Celso Currás Fernández
Conselleiro de Educación e Ordenación Universitaria
CORRECCIÓN de erros.-Orde do 22 de abril de 2002 pola que se aproba o calendario escolar para o curso 2002/2003, nos centros docentes de niveis non universitarios sostidos con fondos públicos.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/06/2002

Advertidos erros na citada orde, publicada no Diario Oficial de Galicia nº 96, do martes, 21 de maio de 2002, cómpre face-las seguintes correccións:
-Na páxina 7.387, onde di: «Artigo 4º.-Comedores escolares», debe dicir: «Artigo 4º.-Comedores escolares dos centros públicos».
-Na páxina 7.390, no artigo 18º, onde di: «antes do día 24 de xuño de 2003», debe dicir: «antes do día 24 de xuño de 2002».
CORRECCIÓN de erros.-Resolución conxunta do 6 maio de 2002, da Dirección Xeral de Ordenación Educativa e Formación Profesional, do Instituto Galego de Consumo, da Secretaría Xeral da Consellería de Sanidade, da Dirección Xeral de Saúde Pública, da Dirección Xeral de Xustiza, do Servicio Galego de Promoción da Igualdade do Home e da Muller, da Dirección Xeral da Xuventude e do Centro de Desenvolvemento Sostible da Consellería de Medio Ambiente, pola que se convocan premios á innovación educativa sobre os temas transversais.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 10/06/2002

Advertido erro de omisión do anexo II na devandita resolución, publicada no Diario Oficial de Galicia nº 96, do martes, 21 de maio de 2002, cómpre incluí-lo seguinte:
ANEXO II
Aspectos que hai que desenvolver na memoria descritiva para a solicitude de premios á innovación educativa sobre os temas transversais
1. Datos de identificación:
1.1. Título.
1.2. Ámbito de aplicación do traballo: centro/s, rúa, localidade, provincia.
1.3. Delimitación do campo de traballo: ciclo/s, curso/s, área/s, etc.
1.4. Autor/a ou coordinador/a do traballo.
1.5. Datos persoais e profesionais do profesorado que intervén no traballo.
2. Deseño:
2.1. Xustificación do traballo: no marco do proxecto curricular da etapa e da programación da aula, contexto no que xorde, cuestións ás que pretende responder, etc.
2.2. Obxectivos pretendidos: qué se experimentou, defini-la súa finalidade, etc.
2.3. Metodoloxía seguida: hipóteses formuladas, selección de variables, técnicas utilizadas, organización, etc.
2.4. Descrición polo miúdo do traballo: duración, fases, contidos, secuencias, etc.
2.5. Aspectos ou elementos avaliados e a súa incidencia na práctica docente.
2.6. No caso de participantes de varios centros, especificaranse: os mecanismos establecidos para a coordinación, intercambio de información, posta en común e avaliación conxunta.
2.7. Transferibilidade da experiencia a aulas estándares.
ORDE do 15 de maio de 2002 pola que se autoriza o cambio de denominación da escola específica de música municipal de Mondoñedo (Lugo).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/06/2002

A escola de música municipal de Mondoñedo (Lugo) foi incluída no Rexistro de Escolas de Música e Danza da Comunidade Autónoma de Galicia por Orde do 29 de maio de 2000 (Diario Oficial de Galicia do 28 de xuño), de acordo co previsto na Orde do 11 de marzo de 1993 pola que se regulan as condicións de creación e funcionamento das escolas de música e danza da Comunidade Autónoma de Galicia (DOG do 22 de abril).
O Concello de Mondoñedo, titular do centro, solicita o cambio de denominación desta escola específica de música.
Considerando que concorren no expediente tódolos requisitos esixidos nas disposición vixentes para poder acceder ó solicitado e cumpridos tódolos trámites regulamentarios previstos, esta consellería, por proposta da Dirección Xeral de Centros e Inspección Educativa,
DISPÓN:
Primeiro.-Autoriza-lo cambio de denominación da escola específica de música municipal de Mondoñedo (Lugo), segundo os datos que figuran no anexo á presente orde.
Segundo.-O cambio de denominación non afectará o réxime de funcionamento do centro.
Terceiro.-Esta orde, que esgota a vía administrativa, poderá ser obxecto de recurso potestativo de reposición perante o conselleiro de Educación e Ordenación Universitaria, no prazo dun mes, contado a partir do día seguinte ó da publicación no Diario Oficial de Galicia, segundo o disposto na Lei 4/1999, do 13 de xaneiro (BOE do 14 de xaneiro), de modificación da Lei 30/1992, do 26 de novembro, de réxime xurídico das administracións públicas e do procedemento administrativo común (BOE do 27 de novembro), ou ben os interesados poderán presentar directamente recurso contencioso-administrativo perante o Tribunal Superior de Xustiza de Galicia,
no prazo de dous meses contados a partir do día seguinte ó da súa publicación, conforme se establece na Lei 29/1998, do 13 de xullo, reguladora da xurisdicción contencioso-administrativa (BOE do 14 de xullo).
Santiago de Compostela, 15 de maio de 2002.
Celso Currás Fernández
Conselleiro de Educación e Ordenación Universitaria
ANEXO
Provincia: Lugo.
Concello: Mondoñedo.
Localidade: Mondoñedo.
Enderezo: Ponte Pousada, s/n.
Código do centro: 270205550.
Titular: Concello de Mondoñedo.
Denominación xenérica: escola de música.
Denominación específica: municipal O Pallarego.
RESOLUCIÓN do 20 de maio de 2002 pola que se amplía o importe do crédito inicial destinado á atención dos programas de axuda á cooperación ó desenvolvemento que se realizarán no ano 2002, en colaboración coas organizacións non gobernamentais para o desenvolvemento (ONGD).
CONSELLERÍA DE EMIGRACIÓN E COOPERACIÓN EXTERIOR — III. OUTRAS DISPOSICIÓNS — 05/06/2002

A Orde do 15 de febreiro de 2002, que regula os programas de axuda para a cooperación ó desenvolvemento, que realizará en 2002 a Xunta de Galicia en colaboración coas organizacións non gobernamentais de desenvolvemento (ONGD), publicada no DOG nº 41, do 26 de febreiro de 2002, establece as bases para a concesión destas axudas.
A disposición adicional cuarta da mesma orde asigna unha cantidade inicial de 300.510 euros na partida orzamentaria 17.03.121A.490.0 para a atención destes programas, cantidade que se podería incrementar de acordo cos límites de crédito finalmente aprobados na aplicación orzamentaria correspondente pola Lei de orzamentos da Comunidade Autónoma de Galicia para 2002.
En atención á gran necesidade de apoio á cooperación cos países máis desfavorecidos, que demanda unha maior sensibilidade actualmente na nosa comunidade, a Lei 2/2002, do 29 de abril, de orzamentos xerais da Comunidade Autónoma de Galicia para o ano 2002, incrementa sensiblemente o crédito que se vén destinando estes últimos anos para a atención dos programas de cooperación descentralizada para o desenvolvemento.
Por todo iso, e en cumprimento do previsto no artigo 78.6.d) do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro,
RESOLVO:
Que o importe global máximo que se destinará ás axudas correspondentes ós programas de cooperación ó desenvolvemento no ano 2002 a través de ONGD reguladas pola Orde desta consellería, do 15 de febreiro de 2002, será de 1.650.000 euros, que deberán imputarse á partida orzamentaria 17.03.121-A.490.0.
Santiago de Compostela, 20 de maio de 2002.
Aurelio Miras Portugal
Conselleiro de Emigración e Cooperación Exterior
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 29 de maio de 2002 pola que se modifica a do 20 de novembro de 2001, pola que se establecen axudas periódicas de prevención e apoio a familias para a integración do menor.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 05/06/2002

A Orde do 20 de novembro de 2001 (DOG nº 229, do 27 de novembro), da Consellería de Familia e Promoción do Emprego, Muller e Xuventude, regula as axudas periódicas de prevención e apoio a familias para a integración do menor. Na súa exposición de motivos establécese que nos orzamentos xerais da Consellería de Familia e Promoción do Emprego Muller e Xuventude para o exercicio 2002, na aplicación 14.02.212A.482.0, normalmente ía existir crédito axeitado e suficiente para as ditas axudas, reservando para tal efecto un crédito de 1.974.943,81 euros.
Con data do 29 de abril de 2002 foi aprobada polo Parlamento galego a Lei 2/2002, de orzamentos xerais da Comunidade Autónoma de Galicia para o ano 2002 (DOG nº 84, do 2 de maio), consignándose na aplicación referida un crédito de 2.287.913 euros destinados ás ditas axudas, polo que se considera axeitado modifica-la orde de axudas no que respecta á contía dedicada para o financiamento, que resulta incrementada ata a cantidade sinalada na Lei de orzamentos do exercicio 2002.
De acordo con todo o anterior e no exercicio das facultades que teño atribuídas,
DISPOÑO:
Artigo único.-Modifica-lo parágrafo oitavo da exposición de motivos da Orde do 20 de novembro de 2001, pola que se establecen axudas periódicas de prevención e apoio a familias para a integración do menor; queda a nova redacción da forma seguinte:
«Nos orzamentos xerais da Consellería de Familia e Promoción do Emprego, Muller e Xuventude para o exercicio 2002, na aplicación 14.02.212A.482.0 para as axudas que se establecen nesta orde, resérvase para tal efecto un crédito de 2.287.913 euros».
Disposicións derradeiras
Primeira.-Autorízase a directora xeral de Familia para dictar, no ámbito das súas competencias, as resolucións e instruccións necesarias para o desenvolvemento e execución desta orde.
Segunda.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 29 de maio de 2002.
Manuela López Besteiro
Conselleira de Familia e Promoción de Emprego,
Muller e Xuventude
DECRETO 191/2002, do 6 de xuño, polo que se acorda encargar do despacho de asuntos da Presidencia, durante a ausencia do seu titular, ó conselleiro da Presidencia, Relacións Institucionais e Ad-
PRESIDENCIA — II. AUTORIDADES E PERSOAL — 07/06/2002

ministración Pública.
Con motivo da viaxe do presidente da Xunta de Galicia a Washington, é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.
Durante a ausencia do presidente da Xunta de Galicia, con motivo da súa viaxe a Washington, encárgaselle o despacho de asuntos da Presidencia, desde o día 9 de xuño ata o seu regreso, ó conselleiro da Presidencia, Relacións Institucionais e Administración Pública.
Santiago de Compostela, seis de xuño de dous mil dous.
Manuel Fraga Iribarne
Presidente
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 190/2002, do 6 de xuño, polo que se nomea delegada territorial da Coruña a Beatriz Mato Otero.
CONSELLERÍA DE PESCA E ASUNTOS MARÍTIMOS — II. AUTORIDADES E PERSOAL — 07/06/2002

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Pesca e Asuntos Marítimos e logo de deliberación do Consello da Xunta de Galicia na súa reunión do día seis de xuño de dous mil dous,
Nomeo a Beatriz Mato Otero delegada territorial da Coruña da Consellería de Pesca e Asuntos Marítimos.
Santiago de Compostela, seis de xuño de dous mil dous.
Manuel Fraga Iribarne
Presidente
Enrique César López Veiga
Conselleiro de Pesca e Asuntos Marítimos
DECRETO 189/2002, do 6 de xuño, polo que se dispón que cese como delegada territorial da Coruña Mª José Cancelo Baquero.
CONSELLERÍA DE PESCA E ASUNTOS MARÍTIMOS — II. AUTORIDADES E PERSOAL — 07/06/2002

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Pesca e Asuntos Marítimos e logo da deliberación do Consello da Xunta de Galicia na súa reunión do día seis de xuño de dous mil dous,
DISPOÑO:
Que cese, por pase a outro destino, Mª José Cancelo Baquero como delegada territorial da Coruña da Consellería de Pesca e Asuntos Marítimos, agradecéndolle os servicios prestados.
Santiago de Compostela, seis de xuño de dous mil dous.
Manuel Fraga Iribarne
Presidente
Enrique César López Veiga
Conselleiro de Pesca e Asuntos Marítimos
DECRETO 198/2002, do 23 de maio, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto modificado número 2 das obras de alargamento e mellora da estrada LU-120. Vilalba-Meira, treito Vilalba-cruzamento de Arneiro. (Clave: LU/00/49.1).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 11/06/2002

Con data do 25 de abril de 2002 o director xeral de Obras Públicas, por delegación do conselleiro
de Política Territorial, Obras Públicas e Vivenda aprobou o proxecto modificado nº 2 das obras de alargamento e mellora da estrada LU-120. Vilalba-Meira. Treito: Vilalba-cruzamento Arneiro. Clave: LU/00/49.1.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día vintetrés de maio de dous mil dous,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído para efectos de expropiación no proxecto modificado nº 2 da obras de alargamento e mellora da estrada LU-120. Vilalba-Meira. Treito: Vilalba-cruzamento Arneiro. Clave: LU/00/49.1.
Santiago de Compostela, vintetrés de maio de dous mil dous.
Manuel Fraga Iribarne
Presidente
José Cuiña Crespo
Conselleiro de Política Territorial, Obras Públicas
e Vivenda
DECRETO 197/2002, do 6 de xuño, polo que se concede a Medalla Castelao.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 11/06/2002

En atención ós méritos que neles concorren e logo de acordo do Consello da Xunta de Galicia, na súa reunión do día seis de xuño de dous mil dous, concedéselle-la Medalla Castelao ás seguintes persoas:
Juan José Barcia Goyanes.
Feliciano Barrera Fernández.
Adolfo Domínguez Fernández.
Julio Fernández Gayoso.
Julio Fernández Rodríguez.
Constantino García González.
María Blanca Jiménez Alonso.
María do Carme Kruckenberg Sanjurjo.
Santiago de Compostela, seis de xuño de dous mil dous.
Manuel Fraga Iribarne
Presidente
Jaime Alberto Pita Varela
Conselleiro da Presidencia, Relacións Institucionais e Administración Pública
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
DECRETO 196/2002, do 6 de xuño, polo que se lle concede a Medalla de Ouro de Galicia ó Real Club Deportivo de La Coruña, S.A.D.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 11/06/2002

En atención ós méritos que concorren no Real Club Deportivo de La Coruña, S.A.D., e ó abeiro do dis-
posto no artigo 4 do Decreto 1/1991, do 11 de xaneiro, polo que se regula a concesión da Medalla de Ouro de Galicia, modificado polo Decreto 166/1995, do 16 de xuño, é vontade do Goberno galego outorgarlle a súa máis alta distinción.
Polo tanto, e logo de acordo do Consello da Xunta de Galicia, na súa reunión do día seis de xuño de dous mil dous,
DISPOÑO:
Concederlle a Medalla de Ouro de Galicia ó Real Club Deportivo de La Coruña, S.A.D.
Santiago de Compostela, seis de xuño de dous mil dous.
Manuel Fraga Iribarne
Presidente
Jaime Alberto Pita Varela
Conselleiro da Presidencia, Relacións Institucionais e Administración Pública
RESOLUCIÓN do 6 de xuño de 2002 pola que se concede a Medalla de Galicia nas súas categorías de prata e bronce.
PRESIDENCIA — III. OUTRAS DISPOSICIÓNS — 11/06/2002

Examinado o expediente relativo á concesión da Medalla de Galicia nas súas categorías de prata e bronce, e visto o dictame emitido pola comisión asesora previsto no artigo 3.2º do Decreto 1/1991, do 11 de xaneiro, polo que se regula a concesión da Medalla de Galicia, modificado polo Decreto 166/1995, do 16 de xuño, en virtude das competencias que me confire o referido decreto,
DISPOÑO:
Concederlle-la Medalla de Galicia nas súas categorías de prata e bronce ás seguintes persoas e entidades:
* Medallas de prata:
Plácido Baamonde López.
Diego Bernal López (a título póstumo).
Ángel María Carracedo Álvarez.
Rafael Catalá Polo.
Centro Gallego de Montevideo.
Colexio Liceo La Paz.
Aniceto Luis Charro Salgado.
Domingo Dosil Cubelo.
Dolores Esther Fernández Fernández.
Francisco García Bobadilla.
José Baltasar Silveira Cañizares.
Arnaldo Sousa de Azeredo Lobo.
Elías Tovar Martín.
Zeltia, S.A.
* Medallas de bronce:
Bautista Álvarez Rey.
Armería Álvarez.
Miguel Ángel Barral Varela (a título póstumo).
José Blanco Pazos.
Club baloncesto Obradoiro.
Elías Fernández Pato.
Arturo González Gil.
Manuel Muñiz Tubío.
Juan Francisco Pita Porto.
Félix Quintero Álvarez.
María del Carmen Quintero Corredoira.
Francisco Javier Rodríguez Fernández.
Avelino Rodríguez García.
Amelia Valiña Sampedro.
Santiago de Compostela, 6 de xuño de 2002.
Manuel Fraga Iribarne
Presidente
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 193/2002, do 10 de maio, polo que se declara a urxente ocupación, para efectos de expropiación forzosa, polo Concello de Monforte de Lemos (Lugo), dos bens e dereitos necesarios para a realización das obras do proxecto de camiño da Vide a Distriz.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 07/06/2002

O Concello de Monforte de Lemos, en sesión celebrada o día trinta de maio de dous mil un, aprobou o proxecto de camiño da Vide a Distriz, e na sesión do cinco de novembro de dous mil, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Por parte do Concello de Monforte de Lemos foi remitida a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día vinteseis de febreiro de dous mil dous.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. Este informe tivo entrada no rexistro xeral da Consellería de Xustiza, Interior e Relacións Laborais o día catorce de marzo de dous mil dous.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque, segundo sinala o concello, as parroquias da Vide e Distriz están incomunicadas entre si e tamén coa capitalidade do municipio, cuestión que se agrava ós ser uns núcleos cunha grande densidade de poboación, polo que a realización desta obra solucionaría un importante problema de tráfico.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deli
beración do Consello da Xunta de Galicia na súa reunión do día dez de maio de dous mil dous,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Monforte de Lemos, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de camiño da Vide a Distriz.
Santiago de Compostela, dez de maio de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais